Stranica 4

                                              Z A P I S N I K

s  2. sjednice  Školskog odbora Ekonomsko-birotehničke škole, Slavonski Brod, održane 13. studenog  2025. godine  u prostorijama Škole  s početkom u 16,30 sati.
Nazočni članovi Školskog odbora:
1. Mirna Vovk                  

2. Maja Antolović
3. Anita Maratović Tolić
4. Ivana Botica
5. Lidija Blažević

6. Ivan Tucić
Nenazočni članovi: Tomislav Delić
Ostali nazočni: Mato Čaklovac, ravnatelj, Dragica Filajdić, tajnica i Gordana Petračić Ferić, voditeljica računovodstva. 

Sjednici je nazočan potreban broj članova za pravovaljano odlučivanje. Predsjednica Školskog odbora Mirna Vovk je pozdravila  nazočne i predložila sljedeći DNEVNI RED na usvajanje: 
1. Usvajanje zapisnika s konstituirajuće sjednice Školskog odbora Ekonomsko-birotehničke škole

2. Donošenje Odluke o izmjenama Godišnjeg plana i programa za školsku godinu 2025./2026. 

3. Donošene Pravilnika o dopuni Pravilnika o radu Ekonomsko-birotehničke škole 

4. Donošenje Pravilnika o dopuni Pravilnika o sistematizaciji radnih mjesta u Ekonomsko-birotehničkoj školi

5. Različito 

Dnevni red sjednice je jednoglasno prihvaćen. 
Prije nego što se prešlo na 1. točku dnevnog reda, predsjednica Školskog odbora Mirna Vovk je predložila dopunu dnevnog reda:

1. Verificiranje mandata članovima Školskog odmora imenovanim u ime osnivača.
2. Usvajanje Prijedloga  Financijskog plana za 2026. godinu i projekcija za 2027. i 2028. godinu.

- Prijedlog za dopunu dnevnog reda je jednoglasno usvojen.
Ad) 1. 

Na zapisnik s konstituirajuće sjednice Školskog odbora, koji je uz poziv dostavljen svim članovima Školskog odbora,  nije bilo primjedbi pa je isti jednoglasno usvojen.

Ad) 2. 

Predsjednica Školskog odbora Mirna Vovk je pročitala Rješenje Župana Brodsko-posavske županije o imenovanju tri člana Školskog odbora kojim su u ime osnivača u Školski odbor Ekonomsko-birotehničke škole imenovani Tomislav Delić, Lidija Blažević i Ivan Tucić, a potom je provjerom identiteta s podacima iz akta o imenovanju verificirala mandat nazočnim članovima Školskog odbora, Lidiji Blažević i Ivanu Tuciću. Mandat članova Školskog odbora  traje četiri godine, a isti počinje teći od dana konstituiranja Školskog odbora, odnosno od 14. listopada 2025. godine.
Ad) 3.

Ravnatelj Mato Čaklovac je predložio Školskom odboru donošenje Odluke o izmjeni Godišnjeg plana i programa rada Ekonomsko-birotehničke škole  za školsku godinu 2025./2026. u dijelu koji se odnosi na kalendar rada, odnosno da  ponedjeljak, 17. studeni 2025. godine bude nenastavni dan iz razloga što  je utorak, 18. studeni 2025. godine državni blagdan Dan sjećanja na žrtve Domovinskog rata i Dan sjećanja na žrtvu Vukovara i Škabrnje. Godišnjim planom i programom za ovu školsku godinu planirano je  178  nastavnih  dana, iako se odgojno-obrazovni rad ostvaruje u pravilu u najmanje 175 nastavnih dana. Tako da će promjenom kalendara rada svi nastavnici i razredni odjeli do kraja godine imati dovoljan broj sati i radnih dana za realizaciju nastavnog plana i programa.   

Na prijedlog ravnatelja nije bilo primjedbi pa je Školski odbor jednoglasno donio sljedeću ODLUKU:
- Donose se Izmjene Godišnjeg plana i programa rada Ekonomsko-birotehničke 

  škole,  Slavonski Brod,  za školsku godinu 2025./2026.
- Izmjene Godišnjeg plana i programa rada Ekonomsko-birotehničke škole, sastavni   

  su dio Godišnjeg plana i programa rada Ekonomsko-birotehničke škole, Slavonski  

  Brod, KLASA:003-03/25-01/20, URBROJ:2178-01-12-25-01, usvojenog na sjednici   

  Školskog odbora dana 29. rujna 2025. godine.
- Ova odluka stupa na snagu danom donošenja i objavit će se na oglasnoj ploči i       

  mrežnoj stranici Škole.
Ad) 4.
Tajnica Dragica Filajdić obrazložila  je članovima Školskog odbora potrebu donošenja dopuna Pravilnika o radu. Ekonomsko-birotehnička škola je 5. studenog 2025. godine od Ministarstva znanosti,  obrazovanja i mladih dobila suglasnost za zapošljavanje operativnog djelatnika za sigurnost i civilnu zaštitu, 1 izvršitelj, na puno neodređeno vrijeme (40 sati tjedno). Pravilnikom o dopuni Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi propisan je djelokrug rada operativnog djelatnika za sigurnost i civilnu zaštitu. Budući da je to novo radno mjesto koje do sada nije bilo regulirano Pravilnikom o radu Ekonomsko-birotehničke škole potrebno je donijeti Pravilnik o dopuni Pravilnika o radu kojim bi se reguliralo navedeno radno mjesto prije raspisivanja natječaja. Prijedlog Pravilnika o dopuni Pravilnika o radu dostavljen je uz poziv svim  članovima Školskog odbora.
Nakon kraće rasprave Školski odbor je jednoglasno donio sljedeću  ODLUKU: 

· Donosi se Pravilnik o dopuni Pravilnika o radu.

· Pravilnik o dopuni Pravilnika o radu stupa na snagu osmog dana od dana objave na oglasnoj ploči Škole.

Ad) 5. 
Tajnica Dragica Filajdić obrazložila  je članovima Školskog odbora potrebu donošenja dopune Pravilnika o sistematizaciji radnih mjesta u Ekonomsko-birotehničkoj školi. Budući da novo radno mjesto - operativni djelatnik za sigurnost i civilnu zaštitu nije regulirano ni drugim internim aktom Pravilnikom o sistematizaciji radnih mjesta u Ekonomsko-birotehničkoj školi, prije raspisivanja natječaja isto treba sistematizirati donošenjem Pravilnika o dopuni Pravilnika o sistematizaciji radnih mjesta u Ekonomsko-birotehničkoj školi.
Prijedlog Pravilnika o dopuni Pravilnika o sistematizaciji radnih mjesta u Ekonomsko-birotehničkoj školi dostavljen je uz poziv svim  članovima Školskog odbora.
Na predloženi Pravilnik nije bilo primjedbi i Školski odbor je jednoglasno donio sljedeću  ODLUKU:
· Donosi se Pravilnik o dopuni Pravilnika o sistematizaciji radnih mjesta u Ekonomsko-birotehničkoj školi.

· Pravilnik o dopuni Pravilnika o sistematizaciji radnih mjesta u Ekonomsko-birotehničkoj školi stupa na snagu osmog dana od dana objave na oglasnoj ploči Škole.
Ad) 6.
Na temelju Uputa za izradu proračuna upravnih tijela i proračunskih korisnika proračuna Brodsko-posavske županije za razdoblje 2026.-2028. (listopad, 2025.)   ravnatelj je predložio Školskom odboru usvajanje Prijedloga Financijskog plana za 2026. godinu i projekcija za 2027. i 2028. godinu. Rok za izradu i usvajanje je 21. studeni  2025. godine.

Prijedlog Financijskog plana za 2026. godinu i projekciju za 2027. i 2028. godinu obrazložila je voditeljica računovodstva Gordana Petračić Ferić naglasivši da je podloga za prijedlog Financijskog plana za 2026. godinu  realizacija Financijskog plana za 2025. godinu s uključenim izmjenama i dopunama Financijskog plana za 2025. godinu. Decentralizirana sredstva se  mogu planirati istovjetno  Financijskom planu za 2025. godinu. Plan je izrađen je i usvaja se na razini skupine ekonomske klasifikacije (druga razina računskog plana) za sve 3 godine. Financijski plan je sastavljen po izvorima financiranja i uravnotežen je na prihodovnoj i rashodovnoj strani. Ukupni financijski plan za 2026. godinu planiran je u iznosu 2.090.300,00 eura.
Na predloženi  Financijski plan za 2026. godinu i projekciju plana za 2027. i 2028
. nije bilo primjedbi pa je Školski odbor se jednoglasno  donio sljedeću ODLUKU:

-  Usvaja se  Prijedlog  Financijskog plana za 2026. godinu i projekcija za 2027. i 

   2028. godinu.                        

-  Prijedlog  Financijskog plana za 2026. godinu i projekcija za 2027. i 2028.  

   godinu je sastavni dio ove Odluke.
-  Odluka stupa na snagu danom donošenja

Sjednica je završila u 17,30  sati.

Zapisnik sastavila:                                                 Predsjednica Školskog odbora:                                      

Dragica Filajdić, dipl. iur.                                            Mirna Vovk, dipl. oec.
